open-index/open-wikipedia-markdown huggingface dataset:
Omegn (matematikk)

En omegn om et element i en mengde er i matematikk en delmengde som i en viss forstand ligger nær elementet.  Uformelt kan en si at omegnen inneholder elementer i mengden som er naboer til elementet.
Elementet selv er vanligvis med i omegnen, men mengden kalles en *punktert omegn* dersom elementet ikke er med. 

I en formell matematisk definisjon vil en være avhengig av å presisere hva en mener med «nær» eller «nabo».  Dette lar seg gjøre i et metrisk rom, der en har definert et avstandsmål, en metrikk.  Omegn er også et sentralt begrep i topologi.  Begrepet omegn er nært knyttet til åpne mengder.   

## Formell definisjon i et metrisk rom
En \epsilon-omegn til et element *p* i et metrisk rom *(V,d)* er definert som en mengde

:\{ x \in V | \ d(x,p)  

En punktert \epsilon-omegn er definert tilsvarende ved å ekskludere elementet *a* :

:\{ x \in V | \ 0 

En omegn i et metrisk rom kalles også for en *åpen ball* eller en *åpen kule*.

## Formell definisjon i et topologisk rom
En omegn om et element *p*  i et topologisk rom *V* er en mengde *W* som inneholder en åpen mengde som igjen inneholder elementet:

:\displaystyle  p \in U \subseteq W.

Omegnen trenger ikke selv være en åpen mengde.
Robert Lindahl Haug

**Robert Lindahl Haug** (født 1989 i Oslo) er en norsk skuespiller som er kjent fra blant annet spillefilmen *[[Pitbullterje]]* fra 2005. 

Haug fikk sitt gjennombrudd med filmen *Pitbullterje* høsten 2005. Filmen ble sett av over 210&nbsp;000 personer på kino. DVD-en kom 16. november 2006 og hadde et opplag på 80&nbsp;000. Filmen fikk Amandapris for beste barne- og ungdomsfilm og var nominert til fem Amandapriser. I *Pitbullterje* spilte han den onde og utspekulerte «Kurt» i fortellingen om «Jim» og «Terje» og den nevrotiske moren hans.

## Referanser


## Eksterne lenker
*
Sørkjosleira naturreservat

**Sørkjosleira naturreservat** er et naturreservat i Balsfjord kommune, Troms. Naturreservatet ligger nordvendt ved Balsfjorden, øst for Grønvoll, og har status som ramsarområde, på grunn av sin betydning for trekkfugler.
 
Reservatet ble opprettet i 1995 for å bevare et stort fjæreområde med tilgrensende strandarealer. 
 
Området omfatter godt utviklede brakkvannsenger og saltenger, pøler, saltpanner og strandmyr. Det er fylkets viktigste trekklokalitet for våtmarksfugl, og her er observert og registrert 18 av landets 32 andearter, og totalt 25 av 56 arter våtmarksfugl. Området er beiteområde både sommer og vinter og et viktig myteområde sommerstid. Reservatet har internasjonal verdi i ornitologisk sammenheng, og regional verdi i botanisk sammenheng.

Ramsarområdet Balsfjord våtmarkssystem ble opprettet i 2002, og omfatter to naturreservat langs Balsfjorden.
 
## Referanser


## Eksterne lenker
*
Dent d’Hérens

**Dent d’Hérens** (4171&nbsp;moh) er et fjell i Wallis-Alpene noen kilometer vest for Matterhorn på grensen mellom Sveits og Italia. Som mål for fjellklatrere står toppen i skyggen for den berømte naboen og blir sjelden besøkt.

Utgangspunktet for normalruta er Rifugio Aosta (2781&nbsp;m) som kan nås fra Lago di Place Moulin (1950&nbsp;moh.

## Tidlige bestigninger

Førstebestigningen skjedde 12. august 1863, av Florence Crauford Grove, William Edward Hall, Reginald Somerled Macdonald, Montagu Woodmass, Melchior Anderegg, Jean-Pierre Cachat og Peter Perren. Bare dager før hadde Edward Whymper, Jean Antoine Carrel og Luc Meynet prøvd å nå toppen, men Whymper insisterte på å snu da de traff på løs stein. Siden ergret Whymper seg over at de ikke hadde valgt Andereggs linje opp Grandes Murailles-breen og sørvestflanken.

Første vinterbestigning skjedde 16. januar 1910, av M. Piacenza, J. J. Carrell og G. B. Pellisier.

Den 1300 meter høye nordveggen ble første gang utforsket av George Finch, T. G. B. Forster og R. Peto 2. august 1923 via nordvegg-diagonalen (*Finch-ruta*). Den vanskeligere direkteruta (*Welzenbach-ruta*) ble første gang gått av Willo Welzenbach og Eugen Allwein) 10. august 1925, og regnes som den egentlige førstebestigningen av nordveggen.

## Ruter
;Vestnordvestflanken (normalrute fra Sveits)
* Vanskelighetsgrad: 3
* Tid: 7 timer
* Utgangspunkt: Schönbielhütte (2694&nbsp;moh)
* Tettsted: Zermatt (1609&nbsp;moh)

;Vestegga (normalrute fra Italia)
* Vanskelighetsgrad: 3
* Tid: 5½ timer
* Utgangspunkt: Rifugio Aosta (2781&nbsp;moh)
* Tettsted: Rifugio Prarayer (2004&nbsp;moh) eller parkeringsplassen ved Place Moulin.

;Østveggen
* Vanskelighetsgrad: 4
* Tid: 7 timer
* Utgangspunkt: Bivacco Giorgio e Renzo Novella (3706&nbsp;moh) eller Colle Tournanche (3479&nbsp;moh)

## Referanser


## Litteratur
* Michael Waeber: *Gebietsführer Walliser Alpen*, 11. Auflage. Bergverlag Rudolf Rother, München 1996. ISBN 978-3763324088
* Hermann Biner: *Hochtouren im Wallis*, 3. Auflage 2002. Schweizer Alpenklub. ISBN 3-85902-204-0

## Eksterne lenker
* 
*  Dent d’Hérens på 4000er.de
*  Dent d'Hérens på SummitPost
*  Normalruta fra Rifugio Aosta
Hans Heysen

**(Hans) Wilhelm Ernst Hans Franz Heysen** (født 8. oktober 1877 Hamburg, Tyskland, død 2. juli 1968) var en velkjent australsk kunster av tysk avstamming. Han ble spesielt anerkjent for sine vannfargemalerier av den australske bushen. Han vant Wynneprisen for landskapsmaling 9 ganger som er rekord.

Wilhelm Ernst Hans Franze Heysen ble født i Hamburg, Tyskland. Han emigrerte til Adelaide i Sør-Australia med familien sin i 1884 7 år gammel. Som ung gutt viste Heysen tidlig en interesse for kunst. 14 år gammel sluttet han skolen for å arbeide med å selge jernvarer, og seinere begynte han å studere på en kunstskole på kveldene på fritiden. 

I 1912 Hans Heysen hadde tjent nok av kunsten sin til å kjøpe eiendommen kalt "The Ceders" nær Hahndorf på Adelaide Hills, som forble hans hjem inntil sin død i 1968 90 år gammel.

Heysen var offiser av Order of the British Empire.

Heysen Trail fikk navnet setter Hans Heysen.

Hans datter Nora Heysen var også en suksessfull kunstner.

## Wynneprisen

Heysen vant Wynneprisen ni ganger. Hans vinnende verker var:

## Referanser


## Eksterne lenker
* Artkkel hos Australian Dictionary of Biography 
* Opplæringsmatreiell hos National Gallery of Victoria
* The three gums - Ballarat Fine Art Gallery
Infinity Divine

***Infinity Divine*** er debutalbumet til det norske progressiv metal-bandet Pagan's Mind. Albumet ble utgitt i 2000 av FaceFront, og på nytt i 2004 med ny vokal.

Albumet ble spilt inn i Klyve Lydstudio, mikset av Ronni Le Tekrø og Dag Stokke, og sluppet på Rock On 17. november 2000. I Norge fikk det terningkast 3 av *Østlendingen*, for manglende variasjon som lytteren ble «veldig lei» av.

## Sporliste
;2001
#«Prelude to Paganism» 1:03	
#«Caught in a Dream» 8:42
#«Infinity Divine» 7:49
#«Embracing Fear» (Øyvind Vang, Nils K. Rue) 6:03	
#«Astral Projection» 6:44	
#«Angels Serenity» 4:51
#«Dawning of the Nemesis» 7:04
#«King's Quest»	6:39
#«Twilight Arise» 4:36
#«Moonlight Pact» 7:07
#«A New Beginning» 7:38

;2004
#«Prelude to Paganism» 1:02
#«Caught in a Dream» 6:02
#«Infinity Divine» 6:12
#«Embracing Fear» (Øyvind Vang, Nils K. Rue) 5:56
#«Astral Projection» 5:41
#«Angels' Serenity» 4:20
#«Dawning of the Nemesis» 5:09
#«King's Quest» 5:39
#«Twilight Arise» 4:35
#«A New Beginning» 8:08
#«Embracing Fear 2004» (Øyvind Vang, Nils K. Rue) 6:17
#«At the Graves» (King Diamond coverlåt) 9:34

## Personell
*Nils K. Rue – vokal
*Jørn Viggo Lofstad – gitar
*Thorstein Aaby – gitar
*Steinar Krokmo – bass
*Ronny Tegner – keyboard
*Stian Kristoffersen – trommer
*Bente Aanesen – vokal (gjestevokal på «Astral Projection»)

## Referanser


## Eksterne lenker
* 
*
Celestial Entrance

***Celestial Entrance*** er det andre studioalbumet til det norske progressiv metal-bandet Pagan's Mind.

## Sporliste
#«Approaching»	2:48	
#«Through Osiris' Eyes» 6:09	
#«Entrance: Stargate» 6:01	
#«...of Epic Questions» 6:10	
#«Dimensions of Fire» 7:29	
#«Dreamscape Lucidity» 6:40	
#«The Seven Sacred Promises» 6:29
#«Back to the Magic of Childhood, Part 1: Conception» 2:46	
#«Back to the Magic of Childhood, Part 2: Exploring Life» 9:18	
#«In Brilliant White Light» 2:45	
#«Aegean Shores» 5:14	
#«The Prophecy of Pleiades» 9:53

## Eksterne lenker
*
Gullhella holdeplass

**Gullhella holdeplass**, bedre kjent som «Gullhella stasjon», er en holdeplass på Spikkestadbanen ved Gullhella i Asker. 

Holdeplassen ligger i Eidsdalen mellom Bondivann i nord og Gjellumvannet i sør. Holdeplassen ligger i gangavstand til bebyggelsen på Gullhella og Korpåsen, og gir disse boligområdene togforbindelse til Asker sentrum.

Den sørligste delen av Vardåsen begynner rett på vestsiden av holdeplassen, og gjør den til et godt utgangspunkt for turer i dette friområdet. Det går blåmerkede stier fra holdeplassen, både opp til toppen av åsen, og rundt åsen på østsiden til Drengsrud og videre opp til Dikemark. Flere av Asker Turlags merkede turer har utgangspunkt i Gullhella stasjon. Holdeplassen gir adkomst til Vardåsen skisenter, som ligger 600 meter opp langs den blåmerkede stien i retning Drengsrud. 

 
Image:Turskilt Gullhella stasjon.jpg|Turskilt ved Gullhella stasjon med merket sti til Vardåsen
Image:Gullhella train stop TRS 061107 009.jpg|Gullhella holdeplass fotografert i 2007
Image:Gullhella Train Stop View towards Spikkestad.jpg|Den tidligere plattformen ble erstattet og forlenget i 2010


Holdeplassen ble åpnet i 1937. Siden 1973, da Lieråsen tunnel på Drammensbanen mellom Asker og Lier åpnet, har holdeplassen tilhørt Spikkestadbanen. Holdeplassen ble satt i stand 2009–2010. Foruten nytt leskur og ny belysning ble plattformen forlenget. 

|}

## Litteratur
* 

## Eksterne lenker
**Om stasjonen**

*

**Turer med utgangspunkt i stasjonen**
* Presentasjonsside for fotturen «Rundtur Gullhella stasjon» på UT.no
* Presentasjonsside for fotturen «Vardåsen i Asker» på UT.no
* Presentasjonsside for skituren «I Vardåsens skoger» på UT.no
* Presentasjonsside for skituren «På flatmark til Sydskogen» på UT.no
Skygger på gresset

***Skygger på gresset*** ( eng. ***Shadows on the Grass***, dansk ***Skygger på Græsset***) er et memoarverk skrevet av den danske forfatteren Karen Blixen og utgitt den 4. november 1960 i Danmark (utgitt i England samme år og USA i januar 1961). Boken kom i norsk oversettelse i 1960.

Boken er skrevet 23 år etter romanen *[[Den afrikanske farm]]* og er en videreføring av denne romanens lyriske meditasjon over hennes liv på kaffeplantasjen.

## Kapitler
* *Farah*
* *Barua a Soldani*
* *Den store Gestus*
* *Ekko fra Højene*

## Noter
MF «Ryfylke»

**MF «Ryfylke»**, nå **MF «Karlsøy»**, er en bilferge som nå er eid av Torghatten Nord AS. Fergen trafikkerer sambandet mellom Belvik på Kvaløya og Vengsøya og anløper flere av øyene ytterst i Tromsø kommune.

Skipet ble bygget på Skaalurens Skibsbyggeri i Rosendal i 1975 for Det Stavangerske Dampskipsselskap og ble døpt MF «Ryfylke». Fergen trafikkerte flere samband i Stavangerområdet, blant annet Stavanger–Tau, før den i 1987 ble kjøpt av Troms Fylkes Dampskipsselskap og omdøpt til MF «Karlsøy». Skipet har gått i flere samband i Troms, og har også vært reserveskip.

## Eksterne lenker
* 
* 
* Torghatten Nord AS - MF Karlsøy 
* Fjordfähren
Iron Man 2

***Iron Man 2*** er en amerikansk superheltfilm fra 2010 og en oppfølger til *[[Iron Man (film)|Iron Man]]*. Filmen er regissert av Jon Favreau, og Robert Downey jr. spiller hovedrollen som Tony Stark, en ingeniør og milliardær, og også filmens superhelt, Iron Man.

Den ble etterfulgt av ''Iron Man 3'' (2013).

## Handling
Nå som hele verden kjenner til at industrimagnaten Tony Stark (Robert Downey Jr.) er Iron Man, ønsker Tony å fremheve draktens teknologiske fortrinn ved å relansere sin avdøde fars Stark Expo. Stark Expo er en utstilling for humanitære nyutviklinger inspirert av denne teknologien. 

Mens den amerikanske regjeringen insisterer på at Tony skal overdra det revolusjonerende våpenet til de militære myndighetene, går Ivan Vanko (Mickey Rourke), en mystisk skikkelse fra Stark familiens fortid, inn for å knuse Tony ved å avsløre sitt eget ødeleggelsesvåpen basert på Starks teknologi. 

Med fiender på alle kanter og personlige demoner å kjempe mot, innser Tony til slutt at han må samle sine allierte – gamle og nye – for sammen å kunne bekjempe de onde maktene som truer med å ødelegge han og hele menneskeheten. 

## Rolleliste

## Referanser


## Eksterne lenker
* 
* 
*
Bronstein Cup

**Bronstein Cup** er en hurtigsjakkturnering som Sotra Sjakklubb arrangerer årlig hver høst. David Bronstein, stormester i sjakk og utfordrer til verdensmestertittelen i 1951, besøkte Sotra Sjakklubb i 1994 og deltok i (og vant) den første turneringen. Han ga tillatelse til at turneringen kunne bære hans navn. Turneringen inngår i Norges Grand Prix.

## Vinnere

* 1994 – GM David Bronstein
* 1995 – Asbjørn Nordanger, Sotra Sjakklubb
* 1996 – Stig Gabrielsen, Bergens Schakklub
* 1997 – Eirik T. Gullaksen, Bergens Schakklub
* 1998 – Kristian Sørensen, Fana Sjakklubb
* 1999 – IM Roy Harald Fyllingen, Bergens Schakklub
* 2000 – Harald Borchgrevink, Bergens Schakklub
* 2001 – Odd Nordahl, Bærum Sjakklubb
* 2002 – Kjetil Stokke, Fana Sjakklubb
* 2003 – IM Eirik T. Gullaksen, Bergens Schakklub
* 2004 – IM Eirik T. Gullaksen, Bergens Schakklub
* 2005 – IM Eirik T. Gullaksen, Bergens Schakklub
* 2006 – FM Geir Sune Tallaksen, Porsgrunn Sjakklubb
* 2007 – IM Eirik T. Gullaksen, Bergens Schakklub
* 2008 – FM Kjetil Stokke, Bergens Schakklub
* 2009 – IM Eirik T. Gullaksen, Bergens Schakklub
* 2010 – IM Eirik T. Gullaksen, Bergens Schakklub
* 2011 – IM Eirik T. Gullaksen, Bergens Schakklub
* 2012 - IM Eirik T. Gullaksen, Bergens Schakklub
* 2013 - IM Kjetil Stokke, Bergens Schakklub
* 2014 - IM Eirik T. Gullaksen, Bergens Schakklub
* 2015 - IM Kjetil Stokke, Bergens Schakklub
* 2016 - FM Sondre Merkesvik, Bergens Schakklub
* 2017 - IM Eirik T. Gullaksen, Bergens Schakklub
*2018 - IM Joachim B. Nilsen, Bergens Schakklub
*2019 - Øyvind Riisem, Sotra Sjakklubb
*2020 - IM Kjetil Stokke, Bergens Schakklub
*2021 - IM Kjetil Stokke, Bergens Schakklub
*2022 - FM Kjell Arne Mork, Bergens Schakklub
*2023 - IM Eirik T. Gullaksen, Bergens Schakklub
*2024 - IM Eirik T. Gullaksen, Bergens Schakklub
*2025 - Yngve Götestam Fossheim, Bergens Schakklub

## Eksterne lenker

* Sotra Sjakklubb
* Bronstein Cup 2022 - resultatliste
* Bronstein Cup 2023 - resultatliste
* Bronstein Cup 2024 - resultatliste
*
Ingo Steuer

**Ingo Steuer** (født 1. november 1966 i Karl-Marx-Stadt), tysk kunstløper som deltok i de olympiske vinterleker 1994 i Lillehammer og 1998 i Nagano.

Steuer vant en olympisk bronsemedalje i kunstløp under vinter-OL 1998 i Nagano. Sammen med Mandy Wötzel kom han på tredjeplass i parløp, bak Oksana Kazakova / Artur Dmitrijev og Jelena Berezjnaja / Anton Sikharulidze begge paren fra Russland.

Steuer ble verdensmester i kunstløp 1997 sammen med Mandy Wötzel.

## OL-medaljer
* 1998  Nagano -  Bronse i kunstløp, parløp  Tyskland

## VM-medaljer
* VM 1997 –  **Gull** i kunstløp, parløp
* VM 1993 –  Sølv i kunstløp, parløp
* VM 1996 –  Sølv i kunstløp, parløp

## Eksterne lenker
* 
*
Anzjelika Krylova

**Anzjelika Aleksejevna Krylova** (russisk: Анжелика Алексеевна Крылова; født 4. juli 1973 i Moskva), russisk kunstløper som deltok i de olympiske vinterleker 1994 i Lillehammer og 1998 i Nagano.

Krylova vant en olympisk sølvmedalje i kunstløp under vinter-OL 1998 i Nagano. Sammen med Oleg Ovsiannikov kom hun på andreplass i isdans, bak sine landsmenn Oksana Grisjtsjuk og Jevgenij Platov

Krylova ble verdensmester i kunstløp to ganger, 1998 og 1999, begge i isdans sammen med Oleg Ovsiannikov.

## OL-medaljer
* 1998  Nagano -  Sølv i kunstløp, isdans  Russland

## VM-medaljer
* VM 1998 –  **Gull** i kunstløp, isdans
* VM 1999 –  **Gull** i kunstløp, isdans
* VM 1996 –  Sølv i kunstløp, isdans
* VM 1997 –  Sølv i kunstløp, isdans
* VM 1993 –  Bronse i kunstløp, isdans
 
## Eksterne lenker
*
Marina Anisina

**Marina Vjatsjeslavovna Anisina** (russisk: Марина Вячеславовна Анисина; født 30. august 1975 i Moskva) russisk-fransk kunstløper som deltok i de olympiske vinterleker 1998 i Nagano og 2002 i Salt Lake City.

Anisina vant en olympisk bronsemedalje i kunstløp under vinter-OL 1998 i Nagano. Sammen med Gwendal Peizerat kom hun på tredjeplass i isdans, bak Oksana Grisjtsjuk / Jevgenij Platov og Anzjelika Krylova / Oleg Ovsiannikov begge paren fra Russland.

Fire år senere, under vinter-OL 2002 i Salt Lake City ble hun olympisk mester. Hun og 
Gwendal Peizerat vant isdanskonkurransen foran Irina Lobatsjova / Ilja Averbukh fra Russland og Barbara Fusar / Maurizio Margaglio fra Ungarn.

Anisina ble verdensmester i kunstløp 2000 sammen med Gwendal Peizerat.

## OL-medaljer
* 2002  Salt Lake City -  **Gull** i kunstløp, isdans  Frankrike
* 1998  Nagano -  Bronse i kunstløp, isdans  Frankrike

## VM-medaljer
* VM 2000 –  **Gull** i kunstløp, isdans
* VM 1998 –  Sølv i kunstløp, isdans
* VM 1999 –  Sølv i kunstløp, isdans
* VM 2001 –  Sølv i kunstløp, isdans

## Referanser


## Eksterne lenker
*
Hakkloa-ulykken

**Hakkloa-ulykken** var en flyulykke som inntraff den 2. desember 1959 da et amerikansk Douglas C-47 Skytrain-fly operert av USAF med fire amerikanske besetningsmedlemmer styrtet ved Hakkloa i Nordmarka. Det var tåke i området da flyet styrtet, og alle ombord omkom i ulykken.

Flyet styrtet i Leirvika, på østsiden av Store Sandungen, en kilometer nord for Hakkloa i Nordmarka. Flyet hadde tatt av fra Fornebu for å gå til Ørland. Flyet skar en gate i skogen i 200 meters lengde, det ble fullstendig knust og vrakrester ble spredt over et stort område. Tømmerhuggere hørte et smell og så lysblaff i tåkehavet.

## Kilder
* Filmavisen nr. 50, 1959.
* VG, 3. desember 1959, s. 14
* Aftenposten, 3. desember 1959

## Eksterne lenker
* Aviation-safety.net – Informasjon om Hakkloa-ulykken
*
Thorkild Bjørnvig

**Thorkild Strange Bjørnvig** (født 2. februar 1918, død 5. mars 2004) var en dansk forfatter og dikter. 

Bjørnvig var født i Århus som sønn av fabrikkinspektør Theodor Frese Pedersen Bjørnvig og ektefelle Adda Thomine Hammel Jensen.

Han tok eksamen ved Århus Katedralskole i 1938 og tok derefter en mag.art. i sammenlignende litteraturhistorie ved Århus Universitet med en avhandling om Rainer Maria Rilke (1944). I 1964 ble han dr.phil. samme sted.

Thorkild Bjørnvig giftet seg i 1970 med politikeren Birgit Bjørnvig.

## Dikterisk og lyrisk arbeid
En særskilt del av Bjørnvigs dikteriske arbeid er hans gjendiktninger av fremmedspråklig lyrikk. Han har utgitt gjendiktninger av høy kvalitet av to av det tyske språks store diktere:

* Friedrich Hölderlin: *Brød og vin og andre digte*
* Rainer Maria Rilke: *Udvalgte digte I-III*

## Pakten med Karen Blixen
Bjørnvig hadde i en årrekke et meget nært vennskap med forfatteren Karen Blixen. Fra 1960 var de begge medlemmer av Det Danske Akademi. Bjørnvig var svært engasjert i miljøbevegelsen, men hadde også en fortid som  medstifter og medredaktør av litteraturtidsskriftet Heretica og var en av Karen Blixens yndlinger.

## Bibliografi (ufullstendig)
* *Abeguder*  
* *Anubis* 
* *Delfinen* 
* *Epimetheus* 
* *Evigt Foraar*
* *Pagten – Mit venskab med Karen Blixen*

## Priser og legater
* 1998 – Rungstedlundprisen 
* 1996 – Statens Kunstfond produktionspræmie 
*  – Aristeion-prisen, oversettelse 
*  – Drassows Legat 
* 1987 – Statens Kunstfond arbejdslegat 
*   – Jeanne og Henri Nathansens Minnelegat 
*  – Holberg-medaljen 
* 1979 – Æresdoktor ved Lunds universitet 
* 1979 – Naturfredningsprisen 
*  –  Johannes Ewalds Legat 
*  – Holger Drachmann-legatet 
* 1963 – Århus Studenterforenings æreskunstner 
*  – Dansk Oversætterforbunds ærespris 
*  – Søren Gyldendal-prisen 
* 1960 – Medlem av Det Danske Akademi 
*  – Jeanne og Henri Nathansens Fødselsdagslegat 
*  – Morten Nielsens Mindelegat 
*  – Emil Aarestrup Medaillen 
*  – Otto Benzons Forfatterlegat

## Den danske Kulturkanonen
Novellen *Anubis* fra Anubis er tatt opp i den danske kulturkanonen.

## Referanser

 


## Eksterne lenker
* 
* Thorkild Bjørnvig på Litteratursiden.dk
Heretica

***Heretica*** var et dansk litterært tidsskrift som ble utgitt i perioden 1948&ndash;53 med henblikk på å skape en plattform for litterær debatt. Ordet *heretica* stammer fra gresk og betyr kjetter. Med dette ønsket kretsen rundt tidsskriftet å ta et oppgjør med noen av de ideologier og verdier som preget mellomkrigstiden og som de mente lå til grunn for andre verdenskrig.

Det var i stor grad kunstnerens rolle som ble behandlet samt muligheten for at poesien kunne være en kraft som kunne endre samfunnet. Dette kom til uttrykk i et av de mest betydningsfulle verk; Paul la Cours *Fragmenter af en dagbog*, hvor de tre første kapitlene ble trykket i Hereticas tre første utgaver.
 
De to første redaktørene av *Heretica* var Thorkild Bjørnvig og Bjørn Poulsen (1948–49), som også må sies å være grunnleggerne av det, sammen med Ole Wivel. Tidsskriftet kom ut på sistnevntes forlag. Senere overtok Martin A. Hansen og Ole Wivel (1950–51) og de to siste år var det Frank Jæger og Tage Skou-Hansen. Blant de andre bidragsyterne kan nevnes Karen Blixen, Vilhelm Grønbech og Per Højholt i tillegg til redaktørene selv og en lang rekke oversettelser av utenlandske kunstnere og kritikere.

## Referanser


## Eksterne lenker
* Om Heretica på da.net.dk
Nora Plau

**Nora Charlotte Plau** (født 5. september 1958 i Oslo) er en norsk skuespiller, danser, sanger og regissør/koreograf. Plau har spilt roller fra både moderne og klassisk teaterrepertoar; blant andre Ofelia i Hamlet (Vesterbottensteatern), Ingrid i Peer Gynt (Dalateatern), Baronen i Jeppe på Bjerget, Adelaide i Otto Weiningers sista natt (Radioteatern i Stockholm), samt i 1600-talls komedier mot blant andre Hans Bendrik på Gamla Teatern i Eskilstuna. Hun har regissert og koreografert noe i Norge; blant annet *Snehvit og de syv dvergene* på Drammen Teater (1997), og koreografi på *Tante Blomst* for Teaterfabrikken i Ålesund, med gjestespill på Teatret Vårt i Molde.

Plau var tidligere med og drev teaterinstituttet Nordanlandets Institut för Folklig Teater, Musik och Dans.

## Utdanning
Hun har studert med blant annet skuespiller Gunnar Olram og sangpedagog Anne Brown i Oslo og har i tillegg 10 års dansestudier hos Greta Dahl, Eva Haalke, Main Kristoffersen og Egon Weng. Hun gikk musikk-teaterlinjen på Romerike Folkehøyskole 76-77. Hun studerte også med sangpedagog Torsten Føllinger i Stockholm og Rico Rønnbeck (Dramaten).

## Karriere
Plau startet karrieren som danser på Teatro Cilea i Napoli, i samarbeid med komponist og musiker Pino Daniele (1975–76).  Hun medvirket senere i Den Gudomliga Komedin på ROJ i Stockholm i samarbeid med komponist og gitarist Lutte Berg. I 1987 spilte hun den kvinnelige hovedrollen mot Tomas von Brömssen i filmen *Bulan*, som var regissert av Karsten Wedel. Hun mottok Sandrews Kunstnerpris i Sverige i 1987. I 1988 studerte hun hos Theatre du Soleil og regissør Ariadne Mnouchkine i Paris og også på Cardiff Laboratory Theatre i Wales.

Hun var del av fast skuespillerstab med regissør og teatersjef Peter Oskarson på Folkteatern i Gävleborg i 7 år. Sammen drev de dyptpløyende teaterforskning og arbeidet frem en ny teaterform basert på klassisk, vestlig teatertradisjon, mime, akrobatikk, folkedans, samt elementer fra glemte, europeiske teatertradisjoner. På Folkteatern i Gävleborg hadde hun roller som blant annet sjamanen, en ledende rolle i syvtimers eposet ''Den Stora Vreden''. Forestillingen ble spilt over to år i Gasklockan i Gävle og i en nedlagt industrikatedral i Iggesund.

Plau var med i flere år og drev teaterinstituttet Nordanlandets Institut för Folklig Teater, Musik och Dans i samarbeid med Peter Oskarson, dramaturg Jan Mark og skuespiller Rolf Lassgård. Der gjorde hun en rekke roller i Peter Oskarsons regi, samt ledet workshops for skuespillere, dansere og teaterstudenter. I 1990 var hun med på oppsetningen av en *Pekingoperaforestilling* på Dramatens Lilla Scen i Stockholm, som var et samarbeid med Pekingoperaakademiet i Beijing og Shanghai.

## Utmerkelser
* Sandrews Kunstnerpris i Sverige i 1987

## Referanser
Sarah Hughes

**Sarah Elizabeth Hughes** (født 2. mai 1985) er en amerikansk tidligere kunstløper som deltok i de olympiske vinterleker 2002 i Salt Lake City.

Hughes ble olympisk mester i kunstløp under vinter-OL 2002 i Salt Lake City. Hun vant konkurransen single for damer foran Irina Slutskaja fra Russland og amerikanske Michelle Kwan.

## OL-medaljer
* 2002  Salt Lake City -  **Gull** i kunstløp, single damer  USA

## VM-medaljer
* VM 2001 –  Bronse i kunstløp, single damer

## Referanser


## Eksterne lenker
*
Timothy Goebel

**Timothy Richard Goebel** (født 10. september 1980 i Evanston i Illinois), amerikansk kunstløper som deltok i de olympiske vinterleker 2002 i Salt Lake City.

Goebel vant en olympisk bronsemedalje i kunstløp under vinter-OL 2002 i Salt Lake City. Han kom på tredjeplass i konkurransen single for menn bak Aleksej Jagudin og Jevgenij Pljusjtsjenko begge fra Russland.

## OL-medaljer
* 2002  Salt Lake City -  Bronse i kunstløp, single menn  USA

## VM-medaljer
* VM 2002 –  Sølv i kunstløp, single menn
* VM 2003 –  Sølv i kunstløp, single menn

## Referanser


## Eksterne lenker
*
Buggane

**Buggane** var i mansk mytologi og folkeminne store troll, særegne for øya Man i Irskesjøen. De var etter sigende dekket med svart hår, med klor, hoggtenner og en stor, rød munn. Ettersom det var kjent at de gravde seg ned under jorda ble det sagt at de lignet på store moldvarper, skjønt de var intelligent og tidvis snakket til folk.

En buggane hadde alltid et særskilt hjem i gamle ruiner, skog og fosser for den kunne forbli uforstyrret. De var også magiske vesener, og det var kjent at de ikke kunne krysse vann eller stå på hellig grunn. De ble tidvis tilkalt av alver for straffe folk som hadde fornærmet dem.

Den mest kjente fortellingen med en buggane er den som skal ha revet taket av kirken St. Trinian’s på Man og en annen fortelling beskrev hvordan en kvinne bare med nød og neppe unnslapp fra en buggane som var sent av alvene for å straffe henne for å bake etter solnedgang.

## Variasjoner
Som med mange andre vesener fra middelalderen er det mer enn en beskrivelse av en buggane.

En annen variant av denne nissen var at den var en form for vannånd, en som bodde i fosser og elver på Man. De kunne også endre form, som regler i form av en hest eller ku, men kunne også ta form som et menneske. En buggane forkledd som et menneske kunne lett bli gjenkjent ved at de ofte hadde lange tenner, negler og hår. 

Navnet *buggane* har en likhet med de engelske *boggart* og *bogeyman*, skotske  og nordengelske *bogle* som representerer lignende overtroiske vesener.

## Se også

* Troll
* Overnaturlige vesener

## Eksterne lenker
* The Buggane of St. Trinian's, Manx Fairy Tales, 1911
* Bilder av Buggane, Google Images
Jamie Salé

**Jamie Rae Salé** (født 21. april 1977 i Calgary i Alberta), canadisk kunstløper som deltok i de olympiske vinterleker 1994 i Lillehammer og 2002 i Salt Lake City.

Salé ble olympisk mester i kunstløp under vinter-OL 2002 i Salt Lake City. Hun og David Pelletier kom hun på delt førsteplass i parløp sammen med Jelena Berezjnaja og Anton Sikharulidze fra Russland. Bronsemedaljene ble vunnet av Shen Xue og Zhao Hongbo fra Kina.

Salé ble verdensmester i kunstløp 2001, i parløp sammen med David Pelletier.

## OL-medaljer
* 2002  Salt Lake City -  **Gull** i kunstløp, parløp  Canada

## VM-medaljer
* VM 2001 –  **Gull** i kunstløp, parløp

## Referanser


## Eksterne lenker
* 
* 
*
Shen Xue

**Shen Xue** (申 雪, *Shēn Xǔe*, født 13. november 1978 i Harbin i Heilongjiang) er en kinesisk tidligere kunstløper som deltok i de olympiske vinterleker 1998 i Nagano, 2002 i Salt Lake City, 2006 i Torino og 2010 i Vancouver.

Shen Xue vant en olympisk bronsemedalje i kunstløp under vinter-OL 2002 i Salt Lake City. Sammen med sin mann Zhao Hongbo kom hun på tredjeplass parløpskonkurransen, bak Jelena Berezjnaja / Anton Sikharulidze fra Russland og Jamie Salé og David Pelletier Canada, begge parene ble olympiske mester.

Fire år senere, under vinter-OL 2006 i Torino vant hun en ny bronsemedalje. Hun og Zhao Hongbo ble nummer tre i parløp, bak Tatjana Totmjanina / Maksim Marinin fra Russland og Zhang Dan / Zhang Hao fra Kina.

Shen Xue har blitt verdensmester i kunstløp tre ganger, 2002, 2003 og 2007, alle i parløp sammen med Zhao Hongbo.

## OL-medaljer
* 2010  Vancouver -  **Gull** i kunstløp, parløp  Kina
* 2002  Salt Lake City -  Bronse i kunstløp, parløp  Kina
* 2006  Torino -  Bronse i kunstløp, parløp  Kina

## VM-medaljer
* VM 2002 –  **Gull** i kunstløp, parløp
* VM 2003 –  **Gull** i kunstløp, parløp
* VM 2007 –  **Gull** i kunstløp, parløp
* VM 1999 –  Sølv i kunstløp, parløp
* VM 2000 –  Sølv i kunstløp, parløp
* VM 2004 –  Sølv i kunstløp, parløp
* VM 2001 –  Bronse i kunstløp, parløp

## Referanser


## Eksterne lenker
* 
* 
*  Shen Xue/Zhao Hongbo -Profil på ISU sine sider.
*  Shen Xue/Zhao Hongbo -Profil på web.IceNetwork.com
*  Om Shen Xue på www.PixieWorld.net
Irina Lobatsjova

**Irina Viktorovna Lobatsjova** (russisk: Ирина Викторовна Лобачёва; født 18. februar 1973 i Moskva) er en russisk  kunstløper som deltok i de olympiske vinterleker  1998 i Nagano og 2002 i Salt Lake City.

Lobatsjova vant en olympisk sølvmedalje i kunstløp under vinter-OL 2002 i Salt Lake City. Sammen med sin mann Ilja Averbukh kom hun på andreplass i isdans, bak Marina Anissina og Gwendal Peizerat fra Frankrike.

Lobatsjova ble verdensmester i kunstløp 2002, i parløp sammen med Ilja Averbukh.

## OL-medaljer
* 2002  Salt Lake City -  Sølv i kunstløp, isdans  Russland

## VM-medaljer
* VM 2002 –  **Gull** i kunstløp, isdans
* VM 2003 –  Sølv i kunstløp, isdans 
* VM 2001 –  Bronse i kunstløp, isdans

## Referanser


## Eksterne lenker
*
Horten Innebandyklubb

**Horten Innebandyklubb** (stiftet 1. mars 1996), også kjent som **Horten Dragons**, er en innebandyklubb fra Horten. Klubben består i dag av fem aldersbestemte lag, Gutter 7 år, Gutter 9 år, Gutter 11 år, Gutter 13 år og Gutter 15 år, samt ett foreldrelag og to seniorlag for herrer.

Hjemmearena er Hortenshallen, som av klubbens tilhengere kalles «Dragons Cave».
Entertainment Weekly

***Entertainment Weekly*** (ofte forkortet ***EW***) er et amerikansk ukeblad utgitt av medieselskapet Time Inc. i konsernet Time Warner. Ukebladet dekker film, fjernsyn, musikk, teater, bøker og annen populærkultur. I motsetning til kjendisfokuserte tidsskrift som *[[People (magasin)|People]]* eller *[[Se og hør]]* i Norge, er *EW*s fokus på underholdningsmedia og kritiske anmeldelser. Til forskjell fra bransjeblad for underholdningsindustrien som *[[The Hollywood Reporter]]* og *[[Variety]]*, er *EW* rettet mot det alminnelige publikum.

## Referanser


## Eksterne lenker
*
Barbara Fusar-Poli

**Barbara Fusar-Poli** (født 6. februar 1972 i Sesto San Giovanni), er en italiensk tidligere kunstløper som deltok i de olympiske vinterleker  1998 i Nagano, 2002 i Salt Lake City og 2006 i Torino.

Fusar-Poli vant en olympisk bronsemedalje i kunstløp under Vinter-OL 2002 i Salt Lake City. Sammen med Maurizio Margaglio kom hun på tredjeplass i isdans, bak Marina Anissina / Gwendal Peizerat fra Frankrike og Irina Lobatsjova / Ilja Averbukh.

Fusar-Poli ble verdensmester i kunstløp 2001, i isdans sammen med Maurizio Margaglio.

## OL-medaljer
* 2002  Salt Lake City -  Bronse i kunstløp, isdans  Italia

## VM-medaljer
* VM 2001 –  **Gull** i kunstløp, isdans
* VM 2000 –  Sølv i kunstløp, isdans

## Personlig
Hun er gift med kortbaneløper og OL-deltager i Vinter-OL 1998 Diego Cattani.

## Referanser


## Eksterne lenker
* 
* 
*  Fan-side for Barbara Fusar-Poli og Maurizio Margaglio på Italiensk og engelsk
Elkesaittene

**Elkesaittene** var en vestasiatisk gnostisk sekt som ser ut til å ha utgått fra jødekristne kretser på keiser Trajanus' regjering i Romerriket. 

De anses som en undergruppe av ebionittene, og holdt til i det sassanidiske sørlige Mesopotamia.

Navnet kan  antagelig avledes fra *Elxai*, som skal ha vært opphav til elkesaitenes hellige skrift. Dette skrift, som ble til omkring år 100, inneholder en blandning av elementer fra jødisk, kristen og annen forasiatisk religiøs bakgrunn. Det ble lagt vekt på dåp og renselser, som skulle tjene til syndenes forlatelse.
Zhang Hao

**Zhang Hao** (født 6. juli 1984 i Harbin i Heilongjiang), er en kinesisk kunstløper som deltok i de olympiske vinterleker 2002 i Salt Lake City, 2006 i Torino og 2010 i Vancouver.

Zhang Hao vant en olympisk sølvmedalje i kunstløp under Vinter-OL 2006 i Torino. Sammen med Zhang Dan kom han på andreplass parløpskonkurransen, bak Tatjana Totmjanina / Maksim Marinin fra Russland

## OL-medaljer
* 2006  Torino -  Sølv i kunstløp, parløp  Kina

## VM-medaljer
* VM 2006 –  Sølv i kunstløp, parløp
* VM 2008 –  Sølv i kunstløp, parløp
* VM 2009 –  Sølv i kunstløp, parløp
* VM 2005 –  Bronse i kunstløp, parløp

## Referanser


## Eksterne lenker
* 
* 
*  Zhang Dan/Zhang Hao -Profil på ISU sine sider.
*  Zhang Dan/Zhang Hao -Profil på web.IceNetwork.com
*  Om Zhang Hao  på www.PixieWorld.net
Tatjana Totmjanina

**Tatjana Ivanovna Totmjanina** (russisk: Татьяна Ивановна Тотьмянина; født 2. november 1981 i Perm) er en russisk kunstløper som deltok i de olympiske vinterleker 2002 i Salt Lake City og 2006 i Torino.

Totmjanina ble olympisk mester i kunstløp under vinter-OL 2006 i Torino. Sammen med Maksim Marinin vant hun konkurransen i parløp, foran Zhang Dan / Zhang Hao og  Shen Xue / Zhao Hongbo, begge parene fra Kina.

Totmjanina ble verdensmester i kunstløp to ganger, 2004 og 2005, begge i parløp sammen med Maksim Marinin.

## OL-medaljer
* 2006  Torino -  **Gull** i kunstløp, parløp  Russland

## VM-medaljer
* VM 2004 –  **Gull** i kunstløp, parløp
* VM 2005 –  **Gull** i kunstløp, parløp
* VM 2002 –  Sølv i kunstløp, parløp
* VM 2003 –  Sølv i kunstløp, parløp

## Referanser


## Eksterne lenker
*
Nils Marius Rekkedal

**Nils Marius Rekkedal** (født 8. februar 1951) er en norsk historiker og professor i krigsvitenskap ved Försvarshögskolan i Sverige fra 2001.

Han ble cand. philol. i historie ved Universitetet i Bergen i 1980, med en oppgave om opprørsbekjempelse i Sør-Vietnam i 1954. Han har vært forsker ved Forsvarets forskningsinstitutt (FFI) og Forsvarets overkommando samt byråsjef i Samferdselsdepartementet. Fra 2001 til 2004 var han gjesteprofessor, og fra 2001 har han vært fast ansatt som professor, i krigsvitenskap, særlig militærteori, ved Försvarshögskolan. Som forsker har han publisert rundt 70 arbeider. Hans forskning har fokusert på militærteori og teknisk utvikling samt russisk taktikk.

I begynnelsen av 2007 ble det rettet anklager om forskningsfusk og plagiat mot Rekkedal. Försvarshögskolans viserektor Gerry Larsson bad Vetenskapsrådet (VR) utrede anklagene og VR oppnevnte Kristian Gerner og Marie Demker som sakkyndige. Vetenskapsrådet fant at Rekkedal har «har avvikit från god vetenskaplig sed», men eftersom plagiatet lå mer enn to år tilbake i tid, fikk det ingen disiplinære konsekvenser. Høyskolens ledelse har latt Rekkedal fortsette i stillingen som professor. Rekkedal selv mener seg utsatt for systematisk trakassering.

Konflikten ble løst i minnelighet i 2010 da Rekkedal fikk to friår med lønn for et forskningsprosjekt i Finland, og sluttet i 2011 gjennom en overenskomt mellom Rekkedal og rektor Romulu Enmark som innebar at Rekkedal forlot sin tjenestepost.

## Referanser


## Eksterne lenker
* Nils Marius Rekkedal
Faradaymedaljen

:*Denne artikkel er om Faradaymedaljen. For Michael Faraday-prisen, se [[Michael Faraday-prisen|her]].*
**Faradaymedaljen** (På engelsk: *Faraday Medal*) er en medalje som tildeles av Institution of Electrical Engineers (nå Institution of Engineering and Technology)

Bronsemedaljen blir tildelt (enten for bemerkelsesverdige vitenskapelige eller industrielle prestasjoner innen ingeniørkunst eller for fremstående bidrag til fremme av vitenskap, ingeniørkunst og teknologi) uten restriksjoner når det gjelder nasjonalitet, hvilket land mottakeren bor i eller medlemskap i institusjonen. Prisen deles ut høyst en gang i året. Den ble etablert i 1922 som et minne for 50.-årsjubileum for det første ordinære møte til Society of Telegraph Engineers og har fått sitt navn etter Michael Faraday.
 
## Liste over mottakere

## Eksterne lenker
IET Archives
Rødt lys for biljournalistikk

***Rødt lys for biljournalistikk*** (2004) er en bok som forteller om hvordan biljournalister arbeider, deres kilder og yrkesideologi. Boken bygger på studier av bilsidene i *[[Dagsavisen]]*, *[[Dagens Næringsliv]]* og *[[Dagbladet]]*.

Forfatteren intervjuet journalistene og analyserte deres artikler. I tillegg deltok Svein Brurås, Rune Ottosen og Erling Holden med egne artikler i boken. I boken anbefales nye etiske kjøreregler for biljournalistikk og mer fagkritikk av feltet forbruker- og servicejournalistikk. Forfatteren mener dette bør omfatte en varedeklarasjon for sponset journalistikk. Han kommer også med følgende andre utsagn og påstander:

* Lesere, lyttere og seere bør få opplyst om redaksjonelt stoff er sponset og av hvem som står bak sponsingen. 
* Uavhengige organer bør foreta tester av biler og andre forbruksvarer. 
* Journalister bør i større grad bruke uavhengige kilder.
* Det er også for å styrke utdanningen i forbrukerjournalistikken.

## Litteratur
*Spurkeland, Einar *Rødt lys for biljournalistikk*, – IJ Forlaget (2004)''
Beint Bentsen

**Beint Kristian Bentsen** (1917–2003) var en norsk bankmann og politiker for KrF. Han var fylkesordfører i Rogaland på 1970-tallet og var medlem av fire forskjellige kommunestyrer.

Bentsen ble født i Nes i Vest-Agder. Han startet som bankmann fra 1940 og ble ansatt som kontorsjef i Den norske Creditbank i Sandnes i 1959. Han var direktør samme sted 1966-1984. Fra 1984 til han gikk av med pensjon i 1986 arbeidet han som konsulent for Sandnes kommune.

Bentsen var medlem av kommunestyre for både Nes i Vest-Agder, Madla og Høyland før han flyttet til Sandnes. I løpet av sin lokalpolitiske karriere var blant annet varaordfører i Madla 1958–1959, varaordfører i Sandnes 1972–1973 og ordfører i 1974. Fra 1968 var han også medlem av Rogaland fylkesting og var fylkesordfører i Rogaland 1976–1979. Han hadde tidligere vært varafylkesordfører fra 1972 til 1976. Opposisjonens kandidat til fylkesordfører, Christian August Thøring fra Arbeiderpartiet fikk 24 stemmer i fylkestinget, mens Bentsen fikk 47.

Bentsen var også involvert i speiderbevegelsen, i Det Norske Misjonsselskap og i ulike menighetsråd innenfor Den norske kirke. Han ble gift i 1942 og hadde tre barn.  

## Litteratur
*
Dag Holmen-Jensen

**Dag Holmen-Jensen** (født 16. mai 1954) er en norsk tidligere skihopper som var aktiv internasjonalt mellom 1979 og 1983.

Han debuterte i verdenscupen med 45.-plass i Oberstdorf 30. desember 1979. 22. mars 1981 vant han verdenscuprennet i storbakken i Planica. Sammenlagt ble han som best nummer 17 i verdenscupen sesongene 1980-81 og 1981-82. Han avsluttet verdenscupkarrieren etter rennet i Skuibakken i Bærum 11. mars 1983.

I Hoppuka ble han nummer 8 i 1981-82. Han ble nummer 16 i VM i skiflyging i Oberstdorf i 1981.

Han har én medalje i NM, bronsemedalje i normalbakke på Fåvang i 1976.

Dag Holmen-Jensen er far til Stian, Thomas, Knut og Simen Holmen-Jensen, som alle har spilt i eliteserien i bandy for Stabæk.

## Verdenscupseire

## Referanser


## Eksterne lenker
* 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
Stéphane Lambiel

**Stéphane Lambiel** (født 1985) er en sveitsisksk kunstløper som deltok i de olympiske vinterleker 2002 i Salt Lake City, 2006 i Torino og 2010 i Vancouver.

Lambiel vant en olympisk sølvmedalje i kunstløp under vinter-OL 2006 i Torino. Han kom på andreplass i konkurransen single for menn bak Jevgenij Pljusjtsjenko fra Russland.

Lambiel ble verdensmester i kunstløp to ganger, 2005 i Moskva og 2006 i Calgary, begge i single for menn.

## OL-medaljer
* 2006  Torino -  Sølv i kunstløp, single menn  Sveits

## VM-medaljer
* VM 2005  Moskva -  **Gull** i kunstløp, single menn
* VM 2006  Calgary -  **Gull** i kunstløp, single menn
* VM 2003  Tokyo -  Bronse i kunstløp, single menn
 
## Referanser


## Eksterne lenker
*
Jeffrey Buttle

**Jeffrey Buttle** (født 1. september 1982 i Smooth Rock Falls i Ontario) er en canadisk tidligere kunstløper som deltok i de olympiske vinterleker 2006 i Torino.

Buttle vant en olympisk bronsemedalje i kunstløp under Vinter-OL 2006 i Torino. Han kom på tredjeplass i konkurransen single for menn, bak Jevgenij Pljusjtsjenko fra Russland og Stéphane Lambiel fra Sveits.

Buttle ble verdensmester i kunstløp 2008 i Göteborg i single for menn.

## OL-medaljer
* 2006  Torino -  Bronse i kunstløp, single menn  Canada

## VM-medaljer
* VM 2008  Göteborg -  **Gull** i kunstløp, single menn
 
## Referanser


## Eksterne lenker
* 
* 
*  Jeffrey Buttle - Profil på web.IceNetwork.com
*
Ebionittene

**Ebionittene** (fra hebraisk *ebjonim*, de fattige) var en jødisk-kristen gruppe som vanligvis forbindes med benektelsen av Jesu *guddommelighet* i oppfatningen av hans vesen. Ebionittisme og doketisme kan betraktes som to motpoler i lærestriden om den såkalte tonaturlære, som er læren eller dogmet om Jesus Kristus som både sann Gud *og* sant menneske.

Mens de såkalte doketister mente at Kristus bare *tilsynelatende* var et menneske – og vekten derved ble lagt på den guddommelige side – mente ebionitittene motsatt at Jesus *kun* var et menneske. 

Ebionittene var en oldkirkelig sekt, hvis betegnelse sannsynligvis likesom *nasareer* opprinnelig var et fellesnavn for alle kristne, som i Jerusalem og omegn så godt som alle hørte til den fattige befolkning. Senere ble ordet kun brukt om de kristne av jødisk opprinnelse, og da disse ikke ville slutte seg til den katolske kirke, fikk navnet en sekterisk klang, men det ble en stund fremdeles brukt jevnsides med navnet nasareer. Først etter at Jerusalem i det 2. århundre var forvandlet til den romerske festning *[[Aelia Capitolina]]*, ble de jødekristne delt i grupper: Nasareerne ble dem som konsentrerte seg om å bevare den gamle jerusalemittiske urmenighets tradisjoner, og ebionittere som fulgte den alminnelige kulturutvikling.

Det ble mange avskygninger innenfor ebionittene, og kildene til deres historie er så mangelfulle at man vanskelig kan danne seg et helhetsbilde av dem. Felles var de om å betrakte Jesus som et menneske, født av Josef og Maria, som ånden steg ned i ved dåpen. De betraktet i praksis Paulus som forderveren av profeten Jesu lære, fordi de til forskjell fra Paulus ville at Moseloven skulle overholdes av alle. Av de fire evangelier holdt de kun på Matteus’. 

Etterhvert tok ebionittene opp i seg så meget påvirkning fra gnostikerne, fra den gresk-romerske dannelse og kanskje også fra de orientalske religioner gjennom essenerne, at deres to hovedsærtrekk: deres partikularistiske fremhevelse af Moseloven og deres nøkterne betraktning av Kristus, vek plassen for universalisme og en spekulativ kristologi. Men derved fjernet de seg enda mere fra den katolske kirke. 

## Referanser


## Eksterne lenker
* Gospel of the Ebionites  &ndash;  ''EBIONISM'' fra Catholic.com 
* Oppslag i New Advent} (*The Catholic Encyclopedia*, et katolsk online-leksikon)
* Skjema som oversiktlig sammenstiller ebionittisme, ortodoksi og doketisme
Tatjana Navka

**Tatjana Aleksandrovna Navka** (født 1975) er en belarusisk og russisk kunstløper som deltok i de olympiske vinterleker 1994 i Lillehammer, 1998 i Nagano, 2002 i Salt Lake City og 2006 i Torino.

Navka ble olympisk mester i kunstløp under vinter-OL 2006 i Torino. Sammen med  
Roman Kostomarov vant hun konkurransen i isdans, foran Tanith Belbin / Benjamin Agosto fra USA og Jelena Grusjina / Ruslan Gontjarov fra Ukraina.

Under vinter-OL 1994 og 1998 konkurrerte Navka for Belarus

Navka ble verdensmester i kunstløp to ganger, 2004 og 2005, begge i isdans sammen med Roman Kostomarov.

## OL-medaljer
* 2006  Torino -  **Gull** i kunstløp, isdans  Russland

## VM-medaljer
* VM 2004 –  **Gull** i kunstløp, isdans
* VM 2005 –  **Gull** i kunstløp, isdans

## Fotnoter

## Referanser


## Eksterne lenker
* 
*
Gironde (estuar)

**Gironde** er et estuar sørvest i Frankrike. Det ligger nedstrøms for sammenløpet mellom elvene Dordogne og Garonne like nedstrøms for sentrum av Bordeaux. Gironde har gitt navn til departementet Gironde i regionen Nouvelle-Aquitaine. 

Gironde er ca. 65&nbsp;km lang og 3–11&nbsp;km bred og er seilbar for havgående skip. Det er svært sterke tidevannstrømmer i Gironde, og stor forsiktighet må utvises ved seilas av alle typer og størrelser av båter. Cordouan fyr fra 1611 ligger ved utløpet av estuaret.

## Andre verdenskrig
Gironde var stedet hvor Operasjon Frankton ble utført. Operasjonen ble utført av britiske spesialstyrker under den andre verdenskrig, og formålet var å ødelegge skip som lå for anker ved Bordeaux.

## Referanser


## Eksterne lenker
*
Roman Kostomarov

**Roman Sergejevitsj Kostomarov** (russisk: **Роман Сергеевич Костомаров**, født 8. februar 1977 i Moskva), er en russisk kunstløper som deltok i de olympiske vinterleker 2002 i Salt Lake City og 2006 i Torino.

Kostomarov ble olympisk mester i kunstløp under Vinter-OL 2006 i Torino. Sammen med Tatjana Navka vant han konkurransen i isdans, foran Tanith Belbin / Benjamin Agosto fra USA og Olena Hrusjyna / Ruslan Hontsjarov fra Ukraina.

Kostomarov ble verdensmester i kunstløp to ganger, 2004 og 2005, begge i isdans sammen med Tatjana Navka.

## OL-medaljer
* 2006  Torino -  **Gull** i kunstløp, isdans  Russland

## VM-medaljer
* VM 2004 –  **Gull** i kunstløp, isdans
* VM 2005 –  **Gull** i kunstløp, isdans

## Eksterne lenker
* 
* 
*   for Navka/Kostomarov.
*  Tatjana Navka/Roman Kostomarov -Profil på ISU sine sider.
*  Om Roman Kostomarov på www.PixieWorld.net
Tanith Belbin

**Tanith Jessica Louise Belbin** (født 11. juli 1984 Kingston i Ontario) er en amerikansk kunstløper som deltok i de olympiske vinterleker 2006 i Torino og 2010 i Vancouver.

Belbin vant en olympisk sølvmedalje i kunstløp under vinter-OL 2006 i Torino. Sammen med Benjamin Agosto kom hun andreplass i isdanskonkurransen bak Tatjana Navka og Roman Kostomarov fra Russland.

## OL-medaljer
* 2006  Torino -  Sølv i kunstløp, isdans  USA

## VM-medaljer
* VM 2005 –  Sølv i kunstløp, isdans
* VM 2009 –  Sølv i kunstløp, isdans
* VM 2006 –  Bronse i kunstløp, isdans
* VM 2007 –  Bronse i kunstløp, isdans

## Referanser


## Eksterne lenker
* 
* 
* 
*
Kulturdepartementet (Sverige)

**Kulturdepartementet** er et departement i den svenske regjeringen. Kulturdepartementet ble opprettet i 1991 da kulturpolitikken ble flyttet over fra Utbildningsdepartementet. Kulturdepartementet ble lagt ned 31. desember 2004 og ansvarsområdet flyttet til det nye Utbildnings- och kulturdepartementet. Regjeringen Reinfeldt gjenopprettet Kulturdepartementet i 2006.

## Underliggende etater
### Kultursektoren
* Arkitekturmuseet
* Forum för levande historia
* Institutet för språk och folkminnen
* Konstnärsnämnden
* Livrustkammaren, Skoklosters slott med Stiftelsen Hallwylska museet
* Moderna museet
* Nationalmuseum med Prins Eugens Waldemarsudde
* Naturhistoriska riksmuseet
* Nämnden för hemslöjdsfrågor
* Nämnden för statligt stöd till trossamfund
* Riksantikvarieämbetet
* Riksarkivet
* Riksutställningar
* Statens försvarshistoriska museer
* Statens historiska museer
* Statens konstråd
* Statens kulturråd
* Statens maritima museer
* Statens museer för världskultur
* Statens musiksamlingar
* Svenskt biografiskt lexikon
* Sveriges författarfond
* Talboks- och punktskriftsbiblioteket
* Kungliga Dramatiska Teatern AB
* Kungliga Operan AB
* Voksenåsen Kultur- og konferansehotell

### Mediesektoren
* Granskningsnämnden för radio och TV
* Presstödsnämnden
* Radio- och TV-verket
* Statens biografbyrå
* Taltidningsnämnden
* Sveriges Radio AB
* Sveriges Television AB
* Sveriges Utbildningsradio AB

## Eksterne lenker
* Kulturdepartementet